**ADATKEZELÉSI TÁJÉKOZTATÓ**

**A Tájékoztató célja**

A Tájékoztató célja, hogy a Magyar Államkincstár (Kincstár) **Álláskereséssel kapcsolatos pályázati felhívásaira jelentkezők** számára általánosságban, tömören és közérthetően bemutassa a Kincstárnak a pályázathoz kapcsolódó adatkezelését, vagyis azokat a lényeges kérdéseket, amelyek az Ön számára fontosak lehetnek személyes adatai védelmével kapcsolatban.

Amennyiben kérdése lenne jelen Tájékoztatóval, vagy a Kincstár adatkezelésével kapcsolatban, írja meg az adatvedelem@ allamkincstar.gov.hu e-mail címre, és kollégánk megválaszolja kérdését.

A Kincstár Általános Adatkezelési és Adatvédelmi Tájékoztatója a Kincstár honlapján a „Közérdekű adatok” menüpont alatt érhető el.

**Az adatkezelő adatai**

**Az adatkezelő**

* neve: Magyar Államkincstár
* székhelye: 1054 Budapest, Hold utca 4.
* postacíme: 1909 Budapest
* e-mail címe: info@allamkincstar.gov.hu
* telefonszámai: +36/1-452-2900; +36/20-881-9530;
* +36/30-344-0040; +36/70-460-9000
* honlapja: http://www.allamkincstar.gov.hu/

**Az adatvédelmi tisztviselő**

* neve: Dr. Dobai Bálint
* postacíme: 1909 Budapest
* e-mail címe: adatvedelem@allamkincstar.gov.hu

**Fogalmak**

A leggyakrabban előforduló fogalmak magyarázata:

**Személyes adat**

Azonosított vagy azonosítható természetes személyre („érintett”) vonatkozó bármely információ Azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.

**Különleges adat**

A személyes adatok különleges kategóriáiba tartozó minden adat, azaz a faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a genetikai adatok, a természetes személyek egyedi azonosítását célzó biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok.

**Érintett**

Bármely információ alapján azonosított vagy azonosítható természetes személy.

**Adatkezelés**

A személyes adatokon, adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés.

**Adatkezelő**

Az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja.

**Adatfeldolgozó**

Az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel.

**Címzett**

Az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e. Azon közhatalmi szervek, amelyek egy egyedi vizsgálat keretében az uniós vagy a tagállami joggal összhangban férhetnek hozzá személyes adatokhoz, nem minősülnek címzettnek; az említett adatok e közhatalmi szervek általi kezelése meg kell, hogy feleljen az adatkezelés céljainak megfelelően az alkalmazandó adatvédelmi szabályoknak.

**Harmadik fél**

Az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak.

**Az érintett hozzájárulása**

Az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez.

**Adatvédelmi incidens**

A biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.

**Az adatkezelésre vonatkozó fontosabb jogszabályok**

* a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016. április 27-i (EU) 2016/679 európai parlamenti és tanácsi rendelet (általános adatvédelmi rendelet – a továbbiakban: GDPR)
* az információs önrendelkezési jogról és az információszabadságról szóló 2011. évi CXII. törvény (a továbbiakban: Info tv.)
* a Polgári Törvénykönyvről szóló 2013. évi V. törvény
* a közfeladatot ellátó szervek iratkezelésének általános követelményeiről szóló 335/2005. (XII.29.) Korm. rendelet
* a Magyar Államkincstárról szóló 310/2017. (X.31.) Korm. rendelet
* a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény (a továbbiakban: vagyonvédelmi tv.)

**Az adatkezelés jogalapja**

Az adatkezelés jogalapja határozza meg, hogy az Ön személyes adatai milyen jogi felhatalmazás alapján kerülhetnek a Kincstárhoz, és mi alapján kezelheti a Kincstár azokat. A jogalapok többfélék lehetnek.

A Pályázati felhívásokhoz kapcsolódó adatkezelés esetén a Kincstár nem a közfeladatához vagy szerződésekhez kapcsolódóan kezel személyes adatokat, hanem olyan szolgáltatásokat nyújt, amelyeket Ön szabadon, befolyásmentesen, önként vehet igénybe anélkül, hogy szerződéses jogviszony jönne létre. Ilyen esetben az Ön előzetes, megfelelő tájékoztatáson alapuló, önkéntes és kifejezett hozzájárulása adja meg az adatkezelés jogalapját. Ez **önkéntes hozzájáruláson alapuló** adatkezelésnek minősül a GDPR 6. cikk (1) bekezdés a) pontja alapján.

Emellett a Kincstárnak egyes törvényi kötelezettségei szükségessé tehetik személyes adatok kezelését, amely esetekben a vonatkozó jogszabályok írják elő, hogy mely adatokat, milyen célból, milyen feltételekkel és mennyi ideig kezelhet a Kincstár. Ezek a GDPR 6. cikk (1) bekezdés c) és e) pontjai szerinti **kötelező adatkezelések** esetei.

**Az adatkezelés célja**

**A Pályázati felhívásokhoz kapcsolódó önkéntes hozzájáruláson alapuló** adatkezelés:

A Pályázati eljárások során az Ön hozzájárulása alapján személyes adatait a Kincstár pályázat elbírálása, kapcsolattartás és adminisztráció céljából kezeli, adatbázisba gyűjti.

Az adatbázis kizárólag a pályázati eljárások lebonyolítására szolgál, az adatok egyéb célokra (így közvetlen üzletszerzésre vagy egyéb marketing tevékenység során) nem kerülnek felhasználásra. Az adatbázisban az adatait a nyilatkozat kitöltésétől kezdve 6 hónapig, illetve hozzájárulásának visszavonásáig kezeli, azt követően megsemmisítésére kerül.

**Kötelező adatkezelés** esetén az adatkezelést előíró jogszabályok határozzák meg az adatkezelés célját, a Kincstár kizárólag az így meghatározott célokból kezelheti az Ön adatait.

Bizonyos esetekben többféle jogalap alapján is történhet ugyanazon adatok kezelése, ilyenkor az egyik jogalap által meghatározott célok kibővülnek a másik jogalap által meghatározott célokkal. Például önkéntes hozzájárulása alapján, a hozzájárulásban rögzített célokból megadott és nyilvántartott adatait a Kincstár jogszabály által előírt kötelezettség teljesítése (pl. nyomozás) céljából is kezelheti.

**A kezelt személyes adatok köre**

A Pályázati felhívások keretében az Ön alábbi személyes adatait kezelheti a Kincstár:

* név,
* e-mail cím,
* telefonszám
* végzettség
* nyelvtudás

**Különleges adatok kezelése**

A Kincstár kivételesen, ha valamilyen okból ez a Pályázati felhívásában való részvétel során lényeges – de ilyenkor is csak a lehető legkisebb mértékben – különleges adatokat is kezelhet.

**A személyes adatok továbbítása**

Az Ön személyes adatait a Pályázati felhívással összefüggésben a Kincstár nem továbbítja, maga dolgozza fel, vezeti az adatbázist.

**A kötelező adattovábbítás esetei**

A kötelező adatkezelésre vonatkozó jogszabályok a Kincstár számára adattovábbítási kötelezettségeket írhatnak elő. Ilyenkor az adattovábbítás jogalapja az a jogszabályi kötelezettség, amely azt előírja.

A kötelező adattovábbítás címzettjei lehetnek pl.:

* hazai és uniós statisztikai szervek,
* bíróságok, önálló bírósági végrehajtók,
* ügyészség,
* bűnüldözés és büntetés-végrehajtás szervei,
* nemzetbiztonsági szolgálatok,
* a központi költségvetési pénzeszközök felhasználásának szabályszerűségét és célszerűségét ellenőrző, kormányzati ellenőrzési szerv,
* minisztériumok és háttérintézményeik,
* Állami Számvevőszék,
* Európai Csalásellenes Hivatal (OLAF),
* országgyűlési képviselők,
* közjegyzők,
* jegyzők

**A kötelező adattovábbítás keretei**

A fenti szervek kötelező feladataik ellátása érdekében, a rájuk vonatkozó jogszabályokban meghatározott célból és feltételek teljesülése esetén igényelhetik, illetve kaphatják meg az Ön személyes adatait a Kincstártól.

**Személytelenített adattovábbítás**

A fentiek mellett az Ön adatai személyes és bizalmas jellegüktől megfosztott formában kerülhetnek átadásra, olyan módon, hogy Ön az adatokkal semmilyen körülmények között ne legyen kapcsolatba hozható (pl. anonim statisztikai adatok, anonimizált adatok).

Az anonimizálás során a Kincstár kiemelt figyelmet fordít arra, hogy az Ön személyét még közvetve se lehessen felismerni az adatokból. Ha pl. valamilyen statisztikai adat olyan kevés személyre vonatkozik, hogy abból az adott személyek környezete felismerhetné, hogy kikről is van szó, akkor az adatokat nagyobb számú más adatokkal összevontan adja át a Kincstár, hogy ne lehessen kikövetkeztetni az érintettek személyét, vagy pedig csak olyan biztosítékok mellett adja át, amelyek garanciát nyújtanak arra, hogy az Ön környezetéhez ne juthassanak el az adatok.

**Az adatok kezelésének időtartama**

Az **önkéntes hozzájáruláson alapuló** adatkezelések esetében az adatkezelés időtartama mindig a szükséges mértékre korlátozódik. Így a Pályázati felhíváshoz kapcsolódóan a Kincstár a személyes adatokat a nyilatkozat kitöltésétől kezdve 6 hónapig, illetve hozzájárulásának visszavonásáig kezeli, azt követően megsemmisíti.

**Kötelező adatkezelés** esetén a Kincstár az adatkezelést előíró jogszabályokban meghatározott határidő leteltéig kezeli az Ön adatait.

**Kik férhetnek hozzá a Kincstár által kezelt adatokhoz?**

**A Kincstár alkalmazottai**

A személyes adataidhoz a Kincstárnak azok az alkalmazottai férhetnek hozzá, akiknek a pályázatok elbírásában olyan szerepük van, amihez az adatok kezelése szükséges. Vagyis még a Kincstáron belül sem férhet hozzá olyan személy az Ön adataihoz, akinek az nem tartozik a feladatköréhez.

**Adatfeldolgozók igénybevétele**

A Kincstár a Pályázati felhívásokhoz kapcsolódóan nem vesz igénybe adatfeldolgozót.

**Felhatalmazott szervek**

Csak a jogszabályban az adatok megismerésére felhatalmazott szervek és személyek, a jogszabályban meghatározott körben férhetnek hozzá az Ön adataihoz (pl. a rendőrség, Állami Számvevőszék, Magyar Nemzeti Levéltár stb.).

**Adatbiztonsági intézkedések**

A Kincstár a személyes adatokat elektronikus formában a székhelyén és telephelyein található szervereken, papíralapon pedig irattári rendszereiben tárolja, megfelelő informatikai biztonsági, technikai és szervezési intézkedésekkel gondoskodik arról, hogy az általa kezelt személyes adatokat védje többek között a jogosulatlan hozzáférés vagy az adatok jogosulatlan megváltoztatása ellen.

Ennek érdekében a Kincstár kiterjedt Informatikai Biztonsági Dokumentum Rendszerrel rendelkezik, melyet rendszeresen felülvizsgál. Szabályozza többek között az egyes informatikai rendszerekben tárolt adatokhoz való hozzáférési jogosultságot, amelynek ellenőrzése céljából a Kincstár naplózza, hogy ki, mikor, milyen személyes adathoz fért hozzá.

Működése során a Kincstár teljesíti a közfeladatot ellátó szervekre vonatkozó informatikai biztonságról szóló mindenkori hatályos jogszabályi követelményeket (jelenleg az állami és önkormányzati szervek elektronikus információbiztonságáról szóló 2013. évi L. törvény és az annak végrehajtásával kapcsolatos 41/2015. (VII. 15.) BM rendelet szabályait).

A papíralapú iratkezelés biztonságát a Kincstár Iratkezelési Szabályzata és a Kincstár épületeire, fizikai működésére vonatkozó Biztonsági Szabályzata útján biztosítja.

A Kincstár rendelkezik Adatvédelmi és Adatbiztonsági Szabályzattal, amelyet rendszeresen felülvizsgál, továbbá kötelező módon kinevez Adatvédelmi Tisztviselőt, hogy gondoskodjon az Ön adatainak védelméről.

**Milyen jogok illetik meg Önt a kezelt személyes adataival kapcsolatban?**

**Tájékoztatáshoz való jog**

Ön jogosult arra, hogy a Kincstártól – az adatkezelést megelőzően, vagy legkésőbb az első adatkezelési művelet megkezdését követően haladéktalanul – tömören, átláthatóan és közérthetően tájékoztatást kapjon az adatkezelés lényeges kérdéseiről, az Ön által gyakorolható jogokról, valamint a jogorvoslati lehetőségekről. Ezen előzetes tájékoztatáshoz való jogára tekintettel került közzétételre a jelen adatkezelési tájékoztatás.

Megjegyzendő, hogy az adatkezeléssel kapcsolatos további jogokkal, jogorvoslati lehetőségekkel személyazonosságának igazolása esetén élhet.

**Az adatok megismeréséhez való jog (ún. „hozzáférési jog”)**

Ön jogosult a Kincstártól tájékoztatást kérni az általa kezelt, Önre vonatkozó személyes adatokról, az adatkezelés céljáról, jogalapjáról, időtartamáról, az esetleges adattovábbítás jogalapjáról és címzettjeiről.

**Helyesbítéshez (módosításhoz), törléshez, korlátozáshoz (zároláshoz) való jogok**

Joga van a Kincstár által kezelt személyes adatait nem csak megismerni, de kérheti pontosításra szoruló adatainak helyesbítését, a nem kötelezően nyilvántartott adatok esetében pedig kérheti azok törlését, az adatkezelés korlátozását. [Az adatkezeléssel összefüggő jogaival és azok érvényesítésével kapcsolatos rendelkezéseket az Infotv., valamint a GDPR tartalmazza.]

A jogszabályon alapuló **kötelező adatkezeléssel** érintett adatok törlése nem kérhető.

**Tiltakozáshoz való jog**

E jog alapján, tiltakozása esetén, a Kincstár az Ön személyes adatait kizárólag a hatósági feladatai ellátásához, illetve az egyéb kötelező adatkezeléshez szükséges mértékben kezelheti tovább. A nem kötelezően kezelt adatai tekintetében a Kincstár a kezelést korlátozza, és kivizsgálja az Ön tiltakozását. A Kincstár az Ön kötelező adatkezeléssel nem érintett adatait csak akkor kezelheti tovább, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Ha a Kincstár az Ön tiltakozásának megalapozottságát megállapítja, a kötelező adatkezeléssel nem érintett adatai tekintetében az adatkezelést megszünteti, és az adatokat törli.

**Miként gyakorolhatja fenti jogait, milyen jogorvoslati lehetőségei vannak?**

Amennyiben Ön él fenti jogaival, a Kincstár a kérelem benyújtásától számított legrövidebb idő alatt, de legfeljebb huszonöt napon belül meg kell adja az Ön számára a megtett intézkedésekről a tájékoztatást. A tájékoztatásnak tartalmaznia kell azt is, hogy adatkezeléssel kapcsolatos panaszának kivizsgálása érdekében mely szervhez fordulhat, milyen jogok illetik meg sérelme orvoslására, és hogy ügyével a NAIH-hoz, továbbá a bírósághoz fordulhat.

**Panasz bejelentése a Kincstár, illetőleg a NAIH felé**

Személyes adatainak kezelésére vonatkozó panaszával általánosságban a Kincstárhoz (1054 Budapest, Hold utca 4., adatvedelem@allamkincstar.gov.hu), illetve a NAIH-hoz (1125 Budapest, Szilágyi Erzsébet fasor 22/c., ugyfelszolgalat@naih.hu) fordulhat.

**Bírósági jogérvényesítés**

Ha Ön személyes adatai kezelésének jogellenességét tapasztalja, polgári pert kezdeményezhet a Kincstár ellen. A per elbírálása a törvényszék hatáskörébe tartozik. A per – az Ön választása szerint – az Ön lakóhelye vagy tartózkodási helye szerint illetékes törvényszék előtt is megindítható (a törvényszékek felsorolását és elérhetőségét az alábbi linken keresztül tekintheti meg: <http://birosag.hu/torvenyszekek>).